Zahtev za dostavljanje podataka o sopstvenoj potrošnji električne energije
Krajnji kupac ima pravo da od Elektrodistribucije Srbije (EDS) zatraži podatke o sopstvenoj potrošnji električne energije. Ovo pravo ostvaruje se u skladu sa Odlukom Agencije za energetiku Republike Srbije o postupku ostvarivanja prava krajnjeg kupca na pristup podacima o sopstvenoj potrošnji električne energije i prirodnog gasa.
Podaci o potrošnji mogu biti korisni za proveru ispravnosti obračuna, analizu potrošnje ili pripremu reklamacije.
Kome se obraćate?
Zahtev se podnosi Elektrodistribuciji Srbije (EDS), koja raspolaže podacima o očitavanju i potrošnji električne energije.
Zahtev možete podneti:
· na šalteru EDS-a;
· poštom;
· elektronskom poštom, ukoliko je za organizacionu jedinicu EDS-a nadležnu za vaše merno mesto.
Nije obavezno da koristite obrazac EDS-a. Zahtev možete podneti i u slobodnoj formi, pod uslovom da sadrži podatke potrebne za postupanje.
Postupak podnošenja zahteva detaljno je opisan u dokumentu „Kako podneti zahtev EDS-u“, koji sadrži informacije o načinu podnošenja zahteva, podacima koje treba navesti i dokazima o njegovom podnošenju.
Koje podatke možete tražiti?
Možete zatražiti podatke o sopstvenoj potrošnji za period od najviše 24 meseca. U zahtevu navedite tačan period za koji tražite podatke (na primer: od 1. januara 2025. do 31. decembra 2025. godine).
EDS je dužan da tražene podatke dostavi u roku od 15 dana od prijema urednog zahteva.
Kada je korisno podneti ovaj zahtev?
Preporučujemo da podatke zatražite ako:
· želite da proverite ispravnost obračuna električne energije;
· pripremate reklamaciju na račun za električnu energiju;
· želite da uporedite podatke o potrošnji sa izdatim računima;
· analizirate svoju potrošnju električne energije u određenom periodu.
Napomena: Prva strana ovog dokumenta sadrži uputstvo za korišćenje alata. Prilikom slanja Elektrodistribuciji Srbije koristite samo obrazac sa druge strane, nakon što popunite svoje podatke.

Poštovani,
Na osnovu Odluke Agencije za energetiku Republike Srbije o postupku ostvarivanja prava krajnjeg kupca na pristup podacima o sopstvenoj potrošnji električne energije i prirodnog gasa, molim da mi dostavite podatke o mojoj potrošnji električne energije za period od __________ do __________, u obliku i sa sadržinom propisanim navedenom odlukom.Podaci su mi potrebni radi provere ispravnosti obračuna električne energije.
Molim da mi tražene podatke dostavite u roku od 15 dana od dana prijema ovog zahteva, u skladu sa navedenom odlukom.
Podatke možete dostaviti:
☐ putem e-maila: ____________________________________
☐ poštom na adresu: _________________________________
U ____________________, dana _______________ godine.
Potpis podnosioca

